Uutisissa: Kristittyjä tapetaan, kirkkoja suljetaan -
ja kokonaisia yhteisöjä ajetaan pakosalle.
Satoja miljoonia uskovia vainotaan uskon takia vuosittain.
Ja: Vaimo ja lapset kuolivat tuhoisassa iskussa.
Pastori käy läpi kipua ja surua kristittyjen ystävien tukemana.
Lisäksi: Taiwan valmistautuu sotaan ja Kiinan hyökkäykseen.
Rukousliike pyyhkii Taiwanin yli, kun ihmiset rukoilevat Jumalalta varjelusta.
KRISTILLISEN MAAILMAN UUTISET
Hei ja tervetuloa uutisten pariin.
Maailmalla 365 miljoonaa kristittyä kohtaa vainoa tai syrjintää uskon takia.
Open Doors -järjestö julkaisee vuosittain maalistan -
pahimmista rikkojamaista.
Tämän vuoden raportti nostaa esiin huolestuttavia suuntauksia Afrikassa.
Gary Lane jatkaa.
Tämän vuoden listan kärkiviisikon muodostavat tavanomaiset maat.
Kristittyjen pahin vainooja on Pohjois-Korea.
Seuraavana tulevat Somalia, Libya, Eritrea ja Jemen, -
jossa Iranin tukemat huthit iskevät Punaisenmeren aluksiin.
Open Doors USA:n johtajan Ryan Brownin mukaan -
isoimpia huolenaiheita on globaali väkivallan kasvu kristittyjä vastaan -
etenkin Saharan eteläpuolisissa islamistisissa maissa ja autokratioissa.
Kristityistä voi tulla helppoja kohteita epävakautta haluaville voimille.
Ne voivat toimia vailla pelkoa seuraamuksista, -
sillä alueen hallinnot eivät useinkaan suojele tai tunnusta kristittyjä.
Raportin mukaan 4 998 kristittyä kuoli uskonsa tähden vuonna 2023.
Kuolemia voi jäädä pimentoon.
Edeltävänä vuonna luku oli 5 621.
Vaikka maailmanlaajuisesti luku on pienentynyt, -
tapauksista yli 82 % sattui Nigeriassa.
Nigeriassa kristityt kärsivät suunnattomasti uskonsa takia.
Siellä tapetaan enemmän kristittyjä kuin kaikissa muissa maissa yhteensä.
Siellä on siis paljon epävakautta ja rukoustarvetta uskovien puolesta.
Yllättävin nousija listalla on Nicaragua, -
jota johtaa Daniel Ortega kommunistisine sandinisteineen.
Maa nousi sijalta 50 vuonna 2023 sijalle 30 vuonna 2024.
Suuntaukset siellä ovat huolestuttavia.
Hallinto näkee kristityn väestön -
uhkana hallinnolle ja vallalleen.
Siksi se toimeenpanee vainoja -
uskovia vastaan alueilla.
Nicaragua kuitenkin ilmoitti 14. tammikuuta vapauttavansa -
kaksi piispaa ja 15 pappia.
Heistä piispa Rolando Alvarez on ollut vankilassa yli vuoden.
David Curry Global Christian Relief -järjestöstä -
tähdentää tapausten dokumentoinnin ja luokittelun merkitystä.
Ihmiset helposti torjuvat sen tosiasian, että kristittyjä ylipäätään vainotaan, -
sillä lännessä ei ymmärretä ongelman laajuutta.
Curryn järjestö on luonut uuden tietokannan -
vainoihin liittyvästä väkivallasta.
Nyt on aika nähdä globaalina ongelmana se, -
että ääriainekset vainoavat juutalaisia, kristittyjä ja muita näiden uskon takia.
Brown toivoo, että vuoden 2024 lista kannustaa rukoilemaan.
Monet veljistä ja sisarista eivät välttämättä halua paeta vainoja, -
vaan he haluavat olla vainojen keskellä Kristuksen käsinä ja jalkoina.
He pyytävät rukousta ja rohkaisua, -
että heidän todistuksensa ja uskonsa eivät horjuisi vastustuksen edessä.
Gary Lane, CBN News.
Kun nigerialaispastori saapui kotiin toukokuussa 2023, -
selvisi, että vaimo ja poika olivat kuolleet fulanien iskussa.
Open Doors tuli hänen tuekseen menetyksen keskellä -
auttaakseen häntä eteenpäin.
Seuraavan raportin on laatinut Global News Alliance.
Toukokuu 2023. Pastori Zacharia palasi matkoilta kotikyläänsä -
Manguun Keski-Nigeriassa.
Iskusta tietämättömänä hän pani merkille, -
että ihmisiä pakenee päinvastaiseen suuntaan.
Valtaosa oli paljain jaloin. He olivat mudassa, -
sillä heidän oli pitänyt ryömiä pakoon.
Mitä lähemmäs tulin kotia, -
sitä enemmän tiellä lojui loukkaantuneita ja kuolleita.
Taloni ja kaikki, mitä oli sisällä, oli palanut.
Etsin vaimoani ja poikaani talon ympäristöstä, turhaan.
Lopulta tarkastin kaikki huoneet ja löysin heidän ruumiinsa keittiöstä.
Sillä viikolla useisiin seudun kyliin hyökättiin.
Iskuissa kuoli yhden viikon aikana 125 ihmistä.
Fulanit eivät selittäneet, miksi kohteiksi valikoituivat kristityt.
Uskon heidän iskeneen, koska he toivoivat meidän kääntyvän islamiin.
He toivoivat saavansa lisää laidunmaata ajamalla meidät pois.
Tuntui kuin Jumala olisi hylännyt minut.
Aloin ajatella: "Jos Hän on oikeasti Jumala, miksi Hän salli iskun?
Missä Hän oli? Missä Jumala oli? Miksei Hän tehnyt mitään?"
Open Doorsin yhteistyötaho kutsui Zacharian ja selviytyjät keskukseensa.
Siellä monet mieltä painaneet asiat helpottivat.
Elämä olisi ollut kovaa, jos en olisi tullut tänne.
Ennen tänne tuloa en pystynyt nukkumaan kuukausiin.
Ajatukseni palasivat aina iskuihin.
Kun traumaa käsiteltiin, sain mielenrauhan.
Opetus rohkaisi minua. Meitä opetettiin myös antamaan anteeksi tekijöille.
Tahdon kertoa niille, jotka ovat samanlaisessa tilanteessa, -
että kannattaa luottaa Jumalaan, sillä elämme yksin Hänelle.
Tulossa: Taiwanin läpi kulkee ennen kokematon rukousliike, -
joka ylittää kaikki tunnustuskuntarajat.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Jännitteet Taiwanin ja Kiinan välillä kiristyivät, -
kun Taiwaniin valittiin uusi presidentti.
Vaalit voitti demokraattisen edistyspuolueen Lai Ching-te.
Lai ja puolue vastustavat Kiinan vaatimuksia.
Kiina tuki ehdokasta, joka lupasi neuvotteluja -
ja kutsui vaaleja valinnaksi rauhan ja sodan välillä.
Ennen kokematon rukousliike pyyhkii läpi Taiwanin -
ja ylittää kaikki tunnustuskuntarajat.
Rukousliike syntyi vastauksena Kiinasta tulevalle sodan uhkalle.
Sodalla saattaisi olla katastrofaaliset seuraukset myös maailmantaloudelle.
Jännitteet kiristyvät.
Kiinan vihamielisyys hermostuttaa Taiwania.
Kiinan asevoimat julkaisi hiljattain simulaation iskuista Taiwanille.
Kiinan edustalla oleva pieni saarivaltio -
kohtaa liki päivittäin Kiinan asevoimien häiriköintiä. Samalla...
Taiwan vahvistaa armeijaansa ja treenaa amerikkalaisaseiden käyttöä.
Tällä valmistaudutaan mahdolliseen sotaan.
Tähdennän, ettemme tahdo konfliktia tai yhteenottoa, -
mutta emme myöskään säpsähdä häiriköinnin edessä.
Sotarumpujen pärinän yltyessä...
Taiwanin kristityt polvistuvat rukoukseen.
Seurakunnat rukoilevat ja paastoavat yhdessä nyt enemmän kuin koskaan.
Rukousliike on ennen kokematon.
Ympäri saarta kokoonnutaan päivittäin vuorokauden ympäri -
rukoilemaan maalle herätystä, ykseyttä, parannusta ja varjelusta.
Jokin näinkin yksinkertainen alkaa vaikuttaa valtavasti -
seurakuntaan ja sen ympäristöön.
Huang on pastori seurakunnassa, joka on maan tunnetuimpia.
Seurakunnan tilat ovat Taipei 101 -maamerkin yläkerroksissa -
pääkaupungin ytimessä.
Hän pelkää sodan puhkeavan ja käskee kristittyjen valmistautua.
Se tulee varmasti ravistelemaan ihmisiä, -
ja he haluavat evankeliumin. Kerrotko silloin vai pakenetko?
Teema askarrutti Don Youngia kaksi vuotta sitten.
Herra sanoi: "Hetki koittaa. On aika rukoilla."
Young oli lähetystyössä Länsi-Afrikassa 15 vuotta.
Hän matkusti maailmalla opettamassa rukouksesta.
Young sanoo saaneensa toukokuussa 2021 sanan Herralta, -
että Taiwania tullaan ravistelemaan.
Hän toi sanoman seurakuntajohtajille Taiwanissa.
Siitä syntyi rukousliike, joka on nyt pyyhkinyt läpi Taiwanin.
Syntyi herätysrukousryhmä RPG.
Siinä pienryhmät rukoilevat Taiwanin puolesta vuoroissa kellon ympäri.
Vain rukouksen avulla selviää ravistelusta.
Jeesus rukoili aina ennen kuin toimi.
Ennen se oli vain hetki Jumalan kanssa. Niitä on kaikilla.
Nyt siitä on tulossa liike. Hetken ja liikkeen ero on iso.
RPG koostuu 2―3 hengen ryhmistä.
Jos sota yhtenä päivänä syttyy eikä voi kokoontua rakennuksissa, -
voimme silloinkin rukoilla pienryhmissä.
Peter Yang on ollut pastorina ja istuttanut seurakuntia v:sta 1978.
Tällaista yhteyttä ei ole ollut ennen, hän sanoo.
Mukana on seurakuntia eri tunnustuskunnista.
Rukoilen päivittäin eritaustaisten pastorien kanssa -
kaupunkien, maidemme ja muiden maiden puolesta.
Tämä on selvästi Jumalan tekoa. Liikkeen perintö tulee olemaan ykseys.
Rukousryhmiä on jo yli 100 000.
Niissä on myös uskovia Kiinan maanalaisesta seurakunnasta.
Tavoitteemme on 300 000 ryhmää.
Haluamme mukaan seurakuntia, johtajia ja jäseniä myös Kiinasta, -
jotta voimme vaikuttaa myös Kiinaan.
Venäjän hyökkäys Ukrainaan -
aiheutti vilunväreitä 23 miljoonan asukkaan maassa.
Putinin pakkomielteisessä Ukrainan havittelussa on nähty yhtäläisyyksiä -
Xin päättäväisyyteen liittää Taiwan Kiinaan.
Monet pelkäävät, että sota voi syttyä yllättäen.
Jatkuvan uhkan edessä osa alkaa etsiä rauhaa.
Monet liittyvät RPG:hen siksi, että he kuulevat rukousvastauksista.
Paljon ei-uskovia liittyy RPG:hen.
Kun he avaavat suunsa ja rukoilevat, he kokevat Herran ja tulevat uskoon.
Jututimme seurakuntajohtajia.
Heidän mukaansa sota olisi kuin Daavidin ja Goljatin kohtaaminen -
ja toisi sanomatonta tuhoa ja kuolemaa.
Rukous voi ratkaista sodan ja rauhan välillä, he uskovat.
Pyydämme seurakuntia ympäri maailman rukoilemaan -
räjähdysherkän alueen puolesta, jotta Jumalan rauha voisi tulla suhteisiin.
Kiinalaisten ei pitäisi tappaa toisiaan, vaan toteuttaa lopunaikojen tehtävä -
ja viedä evankeliumi taas Jerusalemiin.
Hakeeko Taiwan innoitusta Ukrainasta?
Hakee. He valmistautuvat. Seurakunta tietää, että sota voi hyvinkin syttyä.
He valmistelevat hengellistä maaperää, -
jotta seurakunta olisi valmis vastaamaan -
ja olemaan läsnä mahdollisen kriisin keskellä.
Tulossa: Kampuksilla USA:ssa osoitetaan mieltä Israelia vastaan.
Tapaamme opiskelijoita, jotka kävivät Israelissa kokemassa, -
miten torjua antisemitismiä kouluissa.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Antisemitistiset tapaukset lisääntyivät rajusti Pohjois-Amerikassa -
Hamasin hyökkäyksen jälkeen 7. lokakuuta.
Niitä tulee ilmi runsaasti yliopistokampuksilla.
Nyt kristittyjä opiskelijoita matkustaa Israeliin oppimaan, -
miten torjua vihaa. Lähi-idän kirjeenvaihtaja Julie Stahl jatkaa.
Joelta merelle Palestiina tulee olemaan vapaa!
Israelia kannattava opiskelija on tällä hetkellä vähemmistössä -
yhdysvaltalaisilla kampuksilla.
Knesset-jäsen ja entinen YK-lähettiläs Danny Danon -
tapasi opiskelijoita knessetissä -
ja rohkaisi luomaan antisemitistisen propagandan vastaisia strategioita.
Taistelumme on yhteinen.
Nykyään Israelin kannattajilla on vaikeaa USA:n kampuksilla.
Antisemitismi kasvaa. Palestiinalaisia tuetaan. Väkivaltaa.
Opiskelijat kertoivat kokemuksiaan.
Ilmapiiri kiristyi lokakuun 7. päivän jälkeen.
Palestiinalaiskannattajat järjestivät protesteja.
Kanslerilta tuli sähköpostia, jossa meitä ei katsottu hyvällä.
Pian sodan puhjettua -
Israel alettiin liittää apartheidiin ja kansanmurhaan.
Marsseilla palestiinalaismieliset huusivat: "Joelta merelle".
Joku tarttui Daavidin tähti -riipukseeni ja huusi: "Senkin kolonialisti!"
Yliopistoni kampus Seattlessa on varsinainen hornankattila.
Iskujen jälkeen siellä on yllytetty antisemitismiin.
Samoin mediassa Seattlessa ja yliopiston mediassa.
Siitä on tullut todella epätoivoinen olo.
Danon korostaa totuuden puolustamisen tärkeyttä.
Sosiaalisessa mediassa on helppo levittää vihaa ja valheita.
Niiden annetaan muodostua vallitsevaksi.
Ei kannata pelätä ottaa kantaa ja rakentaa kumppanuutta -
kristillisiin ryhmiin ja muihin.
Kristityt olivat juutalaisten ohella ainoita, -
jotka postasivat Hamasin hyökkäyksestä ja tukevat minua.
Carlson on ryhmän ainoa ei-juutalainen.
Hän pitää Israelin tukemista tärkeänä kristinuskonsa takia.
Kampuksellani ei ole kovin paljon antisemitismiä -
mutta ei myöskään Israel-tukea.
Haluan vahvistaa Israel-myönteistä puhetta -
jakamalla kampuksella täällä oppimiani asioita.
Hasbara Fellowships -järjestö toimii lähes sadalla kampuksella.
Yhdessä IsraelAmbassadors.com- järjestön kanssa -
se tuo opiskelijoita Israeliin opintomatkoille.
Heidän täytyy jo toimia antisemitismiä vastaan aktiivisesti ja tehokkaasti.
Opiskelijat sanovat matkan auttavan heitä myöhemmin kotona.
On aivan eri asia nähdä omin silmin -
Sderotin tuhottu poliisiasema ja luodinreiät.
Kuulimme selviytyneiden ja panttivankien omaisten kokemuksia.
Se saa jatkamaan taistelua.
Presidentti Herzogin tapaaminen ja kertomukset tapahtumista -
jäivät mieleeni pysyvästi. Vien ne mukanani kampukselle.
Liityin juutalaisten lakialan ammattilaisten ryhmään.
Vien mukanani kaiken, mitä kuulin poliittisilta johtajilta.
Danon toivoo voivansa tuoda tuhansia opiskelijoita -
näkemään Israelin kohtaaman todellisuuden.
He saavat työkaluja ja varmuutta antisemitismin vastaiseen taisteluun.
Julie Stahl, Jerusalem.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: uskoon perustuvia elokuvia ja perhe-elokuvia on harvassa.
Kristillinen tuotantoyhtiö Länsi-Virginiassa tuo muutosta.
Missä? Ai, kotiosavaltiossani.
Kristillisen sisällön lisäksi se haluaa tuoda muutosta elokuvien tekemiseen.
Kolme, kaksi, yksi.
Jo 13 vuotta sitten perustettu JC Films -tuotantoyhtiö -
on julkaissut jo 80 elokuvaa. Jason Campbell selittää missiota.
Haluamme tehdä elokuvia, jotka muuttavat kulttuuria, -
ja toiseksi tuoda uskovia mukaan tekemään kristillisiä elokuvia.
Teräsmiehen roolista tuttu Dean Cain -
on näytellyt 30:ssä JC Films -elokuvassa.
Tyttärenikö? Haluan nähdä! - Ei.
Jason tekee hienoa työtä JC Filmsissä.
Hiljattain Cain esitti pormestaria "Hank's Christmas Wish" -elokuvassa.
Jatko-osan kuvaukset päättyivät juuri. Hänelle kerronta on kaikki kaikessa.
Sama se, miten monta rakennusta räjähtää tai ihmistä lentää halki ilman.
Tehosteita tärkeämpiä ovat henkilöhahmot.
JC Films teki yli 20 elokuvaa vuonna 2023 ja 25 vuonna 2022.
Yhtiöllä on parikymmentä tuotantoklubia -
eri puolilla USA:ta ja ulkomaillakin.
Tuotantoklubeissa uskovat yhdessä luovat kristillistä sisältöä.
Kuka voi osallistua? - Moni on ottanut yhteyttä: "Lapseni haluaa näytellä."
Elokuvateollisuus ei ole turvallinen paikka lapselle.
Yritämme luoda yhteisön, jonne äidit, isät ja isovanhemmat -
voivat lähettää lapsensa turvallisin mielin.
Myöskään vanhempia ei käännytetä pois.
Meidän ikäisemme, jotka opiskelimme näyttelemistä -
tai olimme mukana näytelmissä, mutta sitten elämä vei mennessään.
Nyt, kun lapset ovat lentäneet pesästä, tuo teatterikärpäsen purema on yhä, -
mutta haluaa luovuudellaan edistää valtakuntaa.
Yliopistoliigan ottelussa vieraillut Cain -
sanoo rakastuvansa Länsi-Virginiaan.
Työskentely Campbellin kanssa muistuttaa elokuvantekijäisästä.
Pitelin puomia, esitin lasta, hain kahvia. Mitä ikinä isä tarvitsi.
Sitä elokuvan tekeminen on pohjimmiltaan.
Ajatus evankeliumin edistämisestä elokuvan kautta on meille todellisuutta.
Mitäs pidit? - Mahtavaa.
Kerronta elokuvateollisuudessa on muuttunut huimasti 20―30 vuodessa.
Täytyy tunnustaa. Minua pyydettiin kerran Cainin tyttöystävän rooliin.
Piti kieltäytyä, mutta pidän päivätyöstäni.
En voi jättää sinua. Länsi-Virginiassa tapahtuu hyviä juttuja.
Länsi-Virginiasta tulee jotain. Tässä kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz